**ПРОТОКОЛ № 41**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 14.12.2021 г.**

/чрез видеоконферентна връзка/

Присъстват: Огнян Дамянов, Пламен Найденов, Евгени Иванов, Стефан Петров, Ангелина Митова, Галя Гугушева, Светлана Бошнакова, Наталия Василева, Евгений Трифонов, Димитър Стефанов, Лъчезар Лазаров и Марио Василев.

На заседанието присъстват: Полина Петкова – началник отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Илиана Атанасова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 26 - т. 27.

РАЗНИ

1. Откриване на процедури за избор на административни ръководители в органите на съдебната власт.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОТКРИЕ, на основание чл. 167, ал. 2, във връзка с чл. 194а, ал. 1 от Закона за съдебната власт, процедури за избор на административни ръководители в органите на съдебната власт, както следва:

1.1.1. Административен ръководител – окръжен прокурор на Окръжна прокуратура – Разград - изтичащ мандат;

1.1.2. Административен ръководител – окръжен прокурор на Окръжна прокуратура – Шумен - изтичащ мандат.

1.2. В едномесечен срок от датата на обнародване на свободните длъжности в „Държавен вестник“ предложения за назначаване на административен ръководител на съответния орган на съдебната власт могат да се подават: в администрацията на Висшия съдебен съвет; по електронен път с квалифициран електронен подпис на официалния имейл адрес – [vss@vss.justice.bg](mailto:vss@vss.justice.bg) или чрез лицензиран пощенски оператор на официалния адрес на Висшия съдебен съвет – гр. София, ул. Екзарх Йосиф № 12. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право“; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

1.3. Решението да се обнародва в „Държавен вестник“ и да се публикува на Интернет страницата на Висшия съдебен съвет.

1.4. ВНАСЯ предложението в заседанието на Прокурорската колегия на ВСС, насрочено за 15.12.2021 г., за разглеждане и произнасяне.

1. Предложение от административния ръководител на Районна прокуратура - Ямбол за оптимизиране щатната численост на органа и назначаване на Ана Георгиева Саракостова - прокурор в Районна прокуратура - Ямбол на длъжност „заместник на административния ръководител - заместник-районен прокурор" на Районна прокуратура - Ямбол.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 30, ал. 5, т. 4 от ЗСВ, втора щатна длъжност „заместник на административния ръководител - заместник-районен прокурор" на Районна прокуратура – Ямбол, чрез трансформиране на 1 (една) свободна длъжност „прокурор“ от щата на Районна прокуратура – Ямбол в 1 (една) щатна длъжност „заместник на административния ръководител – заместник-районен прокурор“ на органа, считано от датата на вземане на решението.

2.2. ПРЕДЛАГА НА ПРОКУРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Ана Георгиева Саракостова – прокурор в Районна прокуратура - Ямбол, на длъжност „заместник на административния ръководител - заместник-районен прокурор" на Районна прокуратура – Ямбол, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

2.3. ВНАСЯ предложението в заседанието на Прокурорската колегия на Висшия съдебен съвет, насрочено на 15.12.2021 г., за разглеждане и произнасяне.

1. Приложение на разпоредбата на чл. 193, ал. 6 от ЗСВ по обявения, с решение на Прокурорската колегия на Висшия съдебен съвет по протокол № 9/20.03.2019 г. (обн. ДВ, бр. 26/29.03.2019 г.), конкурс за повишаване в длъжност „прокурор" в апелативните прокуратури.

*След проведено гласуване с вдигане на ръка, решението е взето с 6 гласа „за" и 5 „против"*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 160 и чл. 193, ал. 6 от ЗСВ, във връзка с §9 от ПР на Наредба № 1 от 9 февруари 2017 г., **ДА ПОВИШИ Детелина Ганчева Ганчева – прокурор в Специализираната прокуратура,** в длъжност „прокурор" в Апелативна специализирана прокуратура, с ранг „прокурор във ВКП и ВАП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

*Мотиви: С решения по протокол № 11/31.03.2021 г., протокол № 34/13.10.2021 г. и протокол № 37/03.11.2021 г. Прокурорската колегия на Висшия съдебен съвет (Колегията) повиши по реда на чл. 193, ал. 3 от ЗСВ класираните кандидати в обявения, с решение на Колегията по протокол № 09/20.03.2019 г., конкурс за повишаване в длъжност „прокурор" в Апелативна специализирана прокуратура.*

*Конкурсът попада в обхвата на § 9 от Преходната разпоредба към Наредба за изменение и допълнение на Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт (Наредбата), с оглед на което по отношение на него следва да се съобразят разпоредбите на чл. 43, ал. 2 – 9 от Наредбата.*

*По смисъла на чл. 43, ал. 3 от Наредбата, 9-месечният срок за приложението на разпоредбата на чл. 193, ал. 6 от ЗСВ по този конкурс започва да тече от датата на приемане на първото решение на Колегията по реда на чл. 193, ал. 3 от ЗСВ, а именно 31.03.2021 г. и изтича на 31.12.2021 г.*

*С оглед влезлите в сила решения по чл. 193, ал. 3 от ЗСВ, встъпването в длъжност на всички повишени по този ред кандидати в органа, както и налични 2 (две) освободени длъжности „прокурор“, попадащи в обхвата на приложението на разпоредбата на чл. 193, ал. 6 от ЗСВ, съгласно изискванията на чл. 43, ал. 5 от Наредбата, с решение по протокол № 41/24.11.2021г.*, *Колегията назначи следващия по реда на класирането кандидат, отговарящ на условията - Свилена Иванова Костова - прокурор в Окръжна прокуратура-Добрич. След стъпването й в длъжност, едната от общо двете освободени длъжности ще бъде усвоена, а именно тази от Светлана Димитрова Митова - повишена, на основание чл. 193, ал. 6 от ЗСВ, с решение на Колегията по протокол № 37/04.12.2019 г., на длъжност "прокурор" във Върховна касационна прокуратура, на която встъпва на 06.01.2020 г.*

*По отношение на втората длъжност, освободена на 12.08.2021 г. от Веселин Йорданов Гангалов, назначен на длъжността „административен ръководител – окръжен прокурор“ на Окръжна прокуратура – Сливен, с решение по протокол № 38/23.11.2021 г., т. 2.3., Комисията отложи произнасянето, с оглед необходимостта от изискване на допълнителна информация от отдел „06“ „Административен“ при Върховна касационна прокуратура и от Специализирана прокуратура за следващия по реда на класирането кандидат - Детелина Ганчева Ганчева – прокурор в Специализираната прокуратура. Към настоящия момент вече е налице изисканата информация, с оглед на което процедурата може да продължи и да се пристъпи към усвояване на втората налична длъжност „прокурор“ в Апелативна специализирана прокуратура.*

*Следващият по ред кандидат за органа - прокурор Детелина Ганчева Ганчева, е получила крайна оценка в конкурсната процедура – много добър „5,48“. По отношение на нея е налице прието положително становище от Комисията по професионална етика към Прокурорската колегия на Висшия съдебен съвет, видно от което притежава необходимите нравствени качества за заемане на длъжността.*

*Съобразявайки горното, Комисията счита, че Детелина Ганчева Ганчева – прокурор в Специализираната прокуратура, следва да бъде повишена на втората освободена длъжност „прокурор" в Апелативна специализирана прокуратура, което се явява и нейно първо желание в конкурсната процедура.*

3.2. Внася предложението в заседанието на Прокурорската колегия на ВСС, насрочено на 15.12.2021 г., за разглеждане и произнасяне.

1. Предложение за поощряване на Любка Василева Стамова – прокурор, завеждащ отдел „Административно-съдебен надзор“, във Върховна административна прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 2, б. „а” и ал. 3, т. 1 от ЗСВ, във връзка с чл. 304, ал. 1 от ЗСВ, Любка Василева Стамова – прокурор, завеждащ отдел „Административно-съдебен надзор“, във Върховна административна прокуратура, с ранг „прокурор във ВКП и ВАП“, с отличие „личен почетен знак първа степен - златен“ и парична награда в размер на 1000 (хиляда) лв., за проявен висок професионализъм, безупречно и образцово изпълнение на служебните задължения и високи нравствени качества.

4.2. ПРЕДЛАГА НА ПРОКУРОРСКАТА КОЛЕГИЯ НА ВСС да ВЪЗЛОЖИ на дирекция „Международна дейност и протокол“ организацията по изпращане на отличието.

4.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 1 да се предостави на Комисия „Бюджет и финанси“ в изпълнение решение на Пленума на ВСС по Протокол № 2/04.02.2021 г., т. 24.

4.4. Внася предложенията в заседание на Прокурорската колегия на ВСС, насрочено за 15.12.2021 г., за разглеждане и произнасяне.

1. Предложение за освобождаване на Любка Василева Стамова от заеманата длъжност „прокурор“, завеждащ отдел „Административно-съдебен надзор“, във Върховна административна прокуратура, на основание чл. 165, ал. 1, т. 1 от ЗСВ.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Любка Василева Стамова от заеманата длъжност „прокурор“, завеждащ отдел „Административно-съдебен надзор“, във Върховна административна прокуратура, с ранг „прокурор във ВКП и ВАП“, считано от 29.12.2021 г.

5.2. ВНАСЯ предложението в заседанието на Прокурорската колегия на ВСС, насрочено за 15.12.2021 г., за разглеждане и произнасяне.

1. Предложение за поощряване на Явор Крумов Гебов - прокурор във Върховна касационна прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 2, б. „а” и ал. 3, т. 1 от ЗСВ, във връзка с чл. 304, ал. 1 от ЗСВ, Явор Крумов Гебов - прокурор във Върховна касационна прокуратура, с ранг „прокурор във ВКП и ВАП“, с отличие „личен почетен знак първа степен - златен“ и парична награда в размер на 1000 (хиляда) лв., за проявен висок професионализъм, безупречно и образцово изпълнение на служебните задължения и високи нравствени качества.

6.2. ПРЕДЛАГА НА ПРОКУРОРСКАТА КОЛЕГИЯ НА ВСС да ВЪЗЛОЖИ на дирекция „Международна дейност и протокол“ организацията по изпращане на отличието.

6.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 1 да се предостави на Комисия „Бюджет и финанси“ в изпълнение решение на Пленума на ВСС по Протокол № 2/04.02.2021 г., т. 24.

6.4. Внася предложенията в заседание на Прокурорската колегия на ВСС, насрочено за 15.12.2021 г., за разглеждане и произнасяне.

1. Предложение за освобождаване на Явор Крумов Гебов от заеманата длъжност „прокурор" във Върховна касационна прокуратура, на основание чл. 165, ал. 1, т. 1 от ЗСВ.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Явор Крумов Гебов от заеманата длъжност „прокурор“ във Върховна касационна прокуратура, с ранг „прокурор във ВКП и ВАП“, считано от 17.01.2022 г.

7.2. ВНАСЯ предложението в заседанието на Прокурорската колегия на ВСС, насрочено за 15.12.2021 г., за разглеждане и произнасяне.

1. Предложение за поощряване на Стоил Крумов Томов - прокурор в Софийска градска прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 2, б. „а” и ал. 3, т. 1 от ЗСВ, във връзка с чл. 304, ал. 1 от ЗСВ, Стоил Крумов Томов - прокурор в Софийска градска прокуратура, с ранг „прокурор във ВКП и ВАП“, с отличие „личен почетен знак първа степен - златен“ и парична награда в размер на 1000 (хиляда) лв., за проявен висок професионализъм, безупречно и образцово изпълнение на служебните задължения и високи нравствени качества.

8.2. ПРЕДЛАГА НА ПРОКУРОРСКАТА КОЛЕГИЯ НА ВСС да ВЪЗЛОЖИ на дирекция „Международна дейност и протокол“ организацията по изпращане на отличието.

8.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 1 да се предостави на Комисия „Бюджет и финанси“ в изпълнение решение на Пленума на ВСС по Протокол № 2/04.02.2021 г., т. 24.

8.4. Внася предложенията в заседание на Прокурорската колегия на ВСС, насрочено за 15.12.2021 г., за разглеждане и произнасяне.

1. Заявление от Стоил Крумов Томов за освобождаване от заеманата длъжност „прокурор“ в Софийска градска прокуратура, на основание чл. 165, ал. 1, т. 1 от ЗСВ.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Стоил Крумов Томов от заеманата длъжност „прокурор“ в Софийска градска прокуратура, с ранг „прокурор във ВКП и ВАП“, считано от 12.01.2022 г.

9.2. ВНАСЯ предложението в заседанието на Прокурорската колегия на ВСС, насрочено за 15.12.2021 г., за разглеждане и произнасяне.

1. Предложение за поощряване на Валентин Ненков Филипов - прокурор в Софийска районна прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 1 и ал. 3, т. 1 от ЗСВ, във връзка с чл. 304, ал. 1 от ЗСВ, Валентин Ненков Филипов – прокурор в Софийска районна прокуратура, с ранг „прокурор във ВКП и ВАП“, с отличие „служебна благодарност и грамота“ и парична награда в размер на 1000 (хиляда) лв., за постигнати високи резултати при изпълнение на служебните задължения.

10.2. ПРЕДЛАГА НА ПРОКУРОРСКАТА КОЛЕГИЯ НА ВСС да ВЪЗЛОЖИ на дирекция „Международна дейност и протокол“ организацията по изпращане на отличието.

10.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 1 да се предостави на Комисия „Бюджет и финанси“ в изпълнение решение на Пленума на ВСС по Протокол № 2/04.02.2021 г., т. 24.

10.4. Внася предложенията в заседание на Прокурорската колегия на ВСС, насрочено за 15.12.2021 г., за разглеждане и произнасяне.

1. Молба от Валентин Ненков Филипов за освобождаване от заеманата длъжност „прокурор“ в Софийска районна прокуратура, на основание чл. 165, ал. 1, т. 1 от ЗСВ.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Валентин Ненков Филипов от заеманата длъжност „прокурор“ в Софийска районна прокуратура, с ранг „прокурор във ВКП и ВАП“, считано от 29.12.2021 г.

11.2. ВНАСЯ предложението в заседанието на Прокурорската колегия на ВСС, насрочено за 15.12.2021 г., за разглеждане и произнасяне.

1. Информация за определянето на национална точка за контакт по Механизма за върховенството на закона и предстоящите дейности в контекста на Механизма, и писмо от Министерство на правосъдието за предоставяне на информация от страна на Република България за подготвянето на третия годишен Доклад за върховенството на закона в Европейския съюз за 2022 г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. Приема за сведение писмо от началник отдел „Координация на политика в съдебната система“, дирекция „Стратегическо развитие и програми“ към Министерство на правосъдието относно определянето, с решение по протокол № 69 от заседание на Министерски съвет от 24.11.2021г., на Мария Енчева Павлова – заместник – министър на правосъдието, за национална точка за контакт по Механизма за върховенството на закона, както и информация за предстоящите дейности в контекста на Механизма.

12.2. Не са идентифицирани конкретни области и препоръки в Доклада за върховенството на закона за 2021 г., нито е налице дефинирана мярка в Плана за изпълнение на мерки, приет с Решение на Министерски съвет № 806 от 6 ноември 2020г., в отговор на препоръките и посочените предизвикателства съдържащи се в Доклада за върховенството на закона за 2020г., относими към дейността на Комисията по атестирането и конкурсите към Прокурорската колегия на Висшия съдебен съвет, по отношение на които да отчете постигнат напредък (принос) и актуална информация за предприетите действия.

Не са налице значителни промени, както по отношение на правната рамка, така и на нейното прилагане на практика, които да обосновават необходимостта от актуализация на първоначално предоставената информация, включена в приноса на Република България към първия годишен доклад по върховенството на правото за 2020г. по стълб I. Правосъдна система.

*Мотиви: С писмо с вх. № ВСС-16389/06.12.2021 г. от заместник- министъра на правосъдието и национална точка за контакт по Механизма за върховенството на закона e изискана информация (принос) от Република България във връзка с предстоящото изготвяне на трети годишен доклад за върховенството на закона в Европейския съюз за 2022г.*

*Третият годишен доклад предвижда да продължи и задълбочи оценката в рамките на съществуващите четири стълба: I. Правосъдна система; II. Антикорупционна рамка; III. Медиен плурализъм и IV. Други институционални въпроси, свързани с принципите на взаимозависимост и взаимоограничение. Докладът се очаква да бъде оповестен от Европейската комисия през месец юли 2022г.*

*За целите на доклада в писмото е посочено, че следва да бъде предоставена обратна връзка (принос) относно предприетите действия, постигнатия напредък и развитието по отношение на темите, предмет на съответните глави по държави от Доклада за върховенството на закона за 2021г., включително по отношение на Плана за изпълнение на мерките в отговор на препоръките и посочените предизвикателства, съдържащи се в Доклада на Европейската комисия от 30.09.2020г., приет с Решение на Министерски съвет № 806 от 06.11.2020г. Акцентира се, че приносът следва да се съсредоточи върху предоставянето на информация относно значителни промени, както по отношение на правната рамка, така и на нейното прилагане на практика, без да бъде преповтаряна информацията, предоставяна на Европейската комисия като част от приноса на Докладите за върховенството на закона за 2020г. и 2021 г.*

*При подготовката на първия доклад за върховенството на закона за 2020 г. по стълб I. Правосъдна система, раздел А – Независимост, е предоставена информация в относимите теми от компетентността на Комисията по атестирането и конкурсите към Прокурорската колегия на Висшия съдебен съвет (Комисията), а именно: 1. Назначаване и избор на съдии и прокурори (и следователи), 2. Несменяемост на съдиите прокурори (и следователи), включително прехвърляне на съдии и освобождаване; 3. Повишаване и преместване на съдии и прокурори (и следователи).*

*С решения по протокол № 29/13.10.2020г., т. 30 и протокол № 05/09.02.2021г., т. 4, след преглед на информацията и препоръките в Доклада относно върховенството на закона за 2020 г. за България, Комисията не идентифицира такива, попадащи в обхвата на нейната компетентност. По отношение на Доклада на Европейската комисия от 20 юли 2021г. относно върховенството на закона за 2021 г. също не са установени конкретни области и препоръки касаещи дейността на Комисията, по отношение на които да отчете постигнат напредък.*

*Прегледът на предоставената информация, включена в приноса на Република България към първия годишен доклад по върховенството на правото за 2020г. по стълб I. Правосъдна система показва, че и към настоящия момент не са налице значителни промени и развития, нито са налице законодателни изменения по относимите аспекти и теми, които да обосновават необходимост от нейната актуализация.*

12.3. Предоставя решението по т. 12.2. на дирекция „Международна дейност и протокол“.

13. Прекратяване на процедура по извънредно атестиране на Биляна Емилова Дукова – прокурор в Апелативна специализирана прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕКРАТЯВА откритата с решение на Комисията по атестирането и конкурсите по протокол № 26/20.07.2021 г., т. 20 процедура за извънредно атестиране на Биляна Емилова Дукова - прокурор в Апелативна специализирана прокуратура.

*Мотиви:* *Процедурата за извънредно атестиране на прокурор Биляна Дукова е открита с решение на Комисията по атестирането и конкурсите по Протокол № 26 от 20.07.2021 г., с оглед допускането й до участие в обявения с решение на Прокурорската колегия на ВСС по протокол № 20/02.06.2021 г. (обн. ДВ, бр. 48/08.06.2021 г.) конкурс за повишаване в длъжност „следовател“ в Национална следствена служба, и към настоящия момент не е приключена с решение на кадровия орган.*

*Видно от протокол от 20.11.2021 г. на конкурсната комисия, прокурор Биляна Дукова не се е явила на предвидения, съгл. чл. 189, ал. 4 от ЗСВ писмен изпит, поради което след проведено заседание конкурсната комисия е взела решение, че за кандидата конкурсната процедура е приключена, тъй като не са изпълнени условията на чл. 192, ал. 2 от ЗСВ.*

*С оглед горното, Комисията счита, че отпада и основанието за извънредно атестиране на магистрата, тъй като процедурата е открита на основание чл. 196, ал. 1, т. 4 вр. чл. 197, ал. 5, т. 1 от ЗСВ, а именно когато съдия, прокурор или следовател участва в конкурс за повишаване или преместване в длъжност*, *поради което същата следва да бъде прекратена*.

13.2. Да се уведомят административният ръководител на Апелативна специализирана прокуратура и Биляна Емилова Дукова – прокурор в Апелативна специализирана прокуратура, за решението по т. 13.1.

ВЪЗРАЖЕНИЕ

14. Възражение от Щелиян Веселинов Димитров - прокурор в Районна прокуратура - Бургас, срещу изготвената комплексна оценка от атестиране за придобиване статут на несменяемост.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ИЗСЛУША, на основание чл. 205, ал. 2 от ЗСВ, Щелиян Веселинов Димитров - прокурор в Районна прокуратура - Бургас, поради постъпило възражение срещу изготвената му комплексна оценка от атестиране за придобиване статут на несменяемост „МНОГО ДОБРА“.

14.2. КАНИЩелиян Веселинов Димитров - прокурор в Районна прокуратура - Бургас в заседанието на Прокурорската колегия на Висшия съдебен съвет, насрочено за 19.01.2022 г., в 13,30 часа, за изслушване.

14.3. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСТАВИ БЕЗ УВАЖЕНИЕ възражението на Щелиян Веселинов Димитров - прокурор в Районна прокуратура - Бургас***.***

*Мотиви: Прокурор Щелиян Димитров е подал възражение срещу изготвената от Комисията по атестирането и конкурсите комплексна оценка от атестиране за придобиване статут на несменяемост „Много добра" – 4.81.*

*Изразява несъгласие срещу формираната от КАК оценка „4" в Част V, т. 4 от ЕФА, излагайки доводи, че нито един от петте показателя, имащи отношение при формиране на оценката по критерия, не се ползва с по-голяма тежест от останалите, поради което единствено правилен е подходът, налагащ съвкупно обсъждане на всички значими за този критерий данни и поставянето на оценка при съпоставяне на направените положителни и отрицателни заключения, отделно за всеки от показателите. Изразява становище, че необжалваните актове също определят качеството на работа и сочат, че тяхната правилност е причина да не бъдат обжалвани. Отбелязва, че за целия период на атестиране при големия брой внесени в съда актове нито едно лице не е било оправдано, както и че при внесените 192 акта нито един не е бил върнат от съда за допуснати във фазата на досъдебното производство процесуални нарушения. Счита, че броят на изготвените протести следва да бъде разгледан в положителна насока при формиране на оценката, касаеща професионалната квалификация и качеството на работа. Изразява мнение, че констатираният недостатък по показателя „потвърдени, изменени и отменените прокурорски актове“ не е съществен и не представлява самостоятелно основание за намаляване на оценката с една единица.*

*Комисията по атестирането и конкурсите след запознаване с депозираното възражение, счита същото за неоснователно по следните съображения:*

*Неправилно е интерпретирано от атестирания магистрат обстоятелството, че установеният преобладаващ процент необжалвани прокурорски актове (98.1 %) от всички постановени, следва да се кредитира като индикатор за „добре осъществена служебна дейност“.*

*Количеството на обжалваните актове зависи основно от активността на оправомощените по закон лица, поради което не може да бъде обективен качествен индикатор за правилността, обосноваността и законосъобразността на останалия голям брой непроверени от контролните инстанции актове, постановени от магистрата по същество. Проверени чрез обжалване минимален брой актове от всички постановени от прокурора могат да обосноват единствено наличие на по-висока степен на неопределеност за качеството на неговата работа.*

*В рамките на малкото по брой проверени актове на магистрата за един продължителен петгодишен период (само 29 акта), които съставляват едва 1.9 % от всички постановени от него актове, се очертава не много добра статистическа резултатност, възлизаща на 22 потвърдени и 7 отменени. Съобразно правилата на статистиката, отменените актове представляват 24 % от обжалваните, което е почти ¼ от ограничения брой постановления, по които е осъществен контрол.*

*Вярно е, че по-големият брой от тези актове са отменени в периода на предварителното атестиране на прокурор Димитров, но статистически същите следва да се вземат предвид и при настоящото атестиране за придобиване статут на несменяемост и този факт не може да се избегне при коментирания специфичен критерий, имащ основно статистически измерения. Тук следва да се изтъкне, че поради същите съображения членовете на Постоянната атестационна комисия при АП-Бургас, които непосредствено са запознати с текущата работа на прокурор Димитров, правилно са констатирали, че процентът на отменените актове е допустим в процеса на работа, съобразно стажа на атестирания и следва да се отрази върху оценката с неговото намаляване.*

*Съобразявайки се с факта, че КАК е повишила оценката на атестирания магистрат, дадена му от ПАК при АП Бургас, по общия критерий в Част IV, т. 1 на ЕФА „Правни познания и умения за прилагането им“, прилагайки обосновано претендирания от прокурор Димитров комплексен подход при оценяването, то намаляването на оценката при статистическия по своя характер специфичен критерий по т. 4 от част V на ЕФА не може да се избегне.*

*Съображеншята на магистрата за поставяне на максимална оценка по този формално-статистически критерий, обективно не съответстват на дефиницията и параметрите, заложени в категорията на оценка „5 – Много добра“, която съгласно Наредба № 3 от 23 февруари 2017 г. изисква резултати и ниво, съществено надхвърлящи изискванията за длъжността.*

*Реализираното от КАК законосъобразно намаляване на оценката на ПАК по този, отделно измерим и формален критерий, не се отразява съществено върху определената обща комплексна оценка от атестирането за придобиване статут на несменяемост на прокурор Димитров, а именно „Много добра“ - 4.81.*

*С оглед гореизложеното, КАК предлага на Прокурорската колегия на ВСС да остави без уважение възражението срещу определената оценка „4" в Част V, т. 4 от ЕФА и да приеме комплексна оценка „Много добра" – 4,81 на Щелиян Веселинов Димитров - прокурор в Районна прокуратура - Бургас.*

14.4. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ атестиране за придобиване статут на несменяемост на Щелиян Веселинов Димитров - прокурор в Районна прокуратура - Бургас.

14.5. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1, във връзка с чл. 205, ал. 4, т. 1 от ЗСВ предложената комплексна оценка от атестирането „МНОГО ДОБРА“ на Щелиян Веселинов Димитров - прокурор в Районна прокуратура - Бургас.

14.6. ПРЕДЛАГА НА ПРОКУРОРСКАТА КОЛЕГИЯ НА ВСС, Щелиян Веселинов Димитров - прокурор в Районна прокуратура - Бургас, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

14.7. ВНАСЯ предложението в заседанието на Прокурорската колегия на ВСС, насрочено за 19.01.2022 г., за разглеждане и произнасяне.

ЕДИННИ ФОРМУЛЯРИ

15. Придобиване статут на несменяемост на Пламен Борисов Чобанов - прокурор в Районна прокуратура - Пловдив.

*След проведено гласуване с вдигане на ръка и при обявения резултат 12 гласа „за" и 0 „против"*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - Пловдив, за комплексна оценка на Пламен Борисов Чобанов - прокурор в Районна прокуратура - Пловдив.

15.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Пламен Борисов Чобанов - прокурор в Районна прокуратура - Пловдив.

15.3. Предоставя, на основание чл. 205, ал. 1 от ЗСВ, на Пламен Борисов Чобанов - прокурор в Районна прокуратура - Пловдив, резултатите от атестирането за запознаване.

16. Придобиване статут на несменяемост на Христина Люцканова Апостолова - прокурор в Районна прокуратура – Бургас.

*След проведено гласуване с вдигане на ръка и при обявения резултат 8 гласа „за" и 4 „против"*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура - Бургас оценки по общите критерии за атестиране на Христина Люцканова Апостолова - прокурор в Районна прокуратура - Бургас.

*Мотиви: Комисията по атестирането и конкурсите счита, че в част IV, т. 1 „Правни познания и умения за прилагането им" определената от ПАК оценка „4" следва да бъде увеличена с 1 (една) единица.*

*Видно от част III, табл. 4 на ЕФА, за атестирания период прокурор Апостолова се е произнесла с общо 3307 бр. актове по преписки и наказателни производства, от които са обжалвани 31 бр. (0,9 %). Постановените от магистрата актове от преписки са 1688 бр., от които 19 бр. са били обжалвани, съответно 12 бр. са потвърдени, 7 бр. - отменени. За същия период постановените актове по наказателни производства са 1619 бр., от които 12 бр. са били обжалвани, съответно 5 бр. са потвърдени, а 7 - отменени.*

*Относителният дял на отменените спрямо постановените актове за периода се равнява на 0,4 % от общия брой постановени актове. КАК счита, че процентът е нисък, съотнесен към общият брой актове постановени от атестирания прокурор, а основанията, довели до отмяна на постановления по преписки и наказателни производства не могат да бъдат окачествени като системни и не водят до извод за недостатъчно правни познания и умения за прилагането им, което да обосновава намаляване на оценката в тази част.*

*Приети за разглеждане от съда са 83 обвинителни акта, 66 споразумения и 29 предложения по чл. 78а НК (178 бр.), като са върнати само 2 бр. предложения по чл. 78а НК.*

*По внесени от прокурор Апостолова актове са постановени 173 бр. осъдителни съдебни акта със 174 бр. осъдени лица и нито един оправдателен, което е един много добър резултат.*

*Комисията напълно споделя изводът на ПАК, че постановените от магистрата актове отговарят на изискванията за форма, притежават в нужната степен обстоятелствена част, съдържат доказателствен и правен анализ и завършват с необходимият категоричен правен извод. В актове си прокурор Христина Апостолова се позовава на актуалната съдебна практика.*

*Оценките по останалите общи и специфични критерии, определени от ПАК при АП - Бургас, следва да бъдат потвърдени,като обосновани и законосъобразни.*

*С оглед изложеното, Комисията по атестирането и конкурсите определя комплексна оценка „Много добра" – 5.00 на Христина Люцканова Апостолова - прокурор в Районна прокуратура - Бургас.*

16.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Христина Люцканова Апостолова - прокурор в Районна прокуратура - Бургас.

16.3. Предоставя, на основание чл. 205, ал. 1 от ЗСВ, на Христина Люцканова Апостолова - прокурор в Районна прокуратура - Бургас, резултатите от атестирането за запознаване.

17. Придобиване статут на несменяемост на Катя Димитрова Добрева - прокурор в Районна прокуратура - Стара Загора.

*След проведено гласуване с вдигане на ръка и при обявения резултат с 12 гласа „за" и 0 „против"*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - Пловдив, за комплексна оценка на Катя Димитрова Добрева - прокурор в Районна прокуратура - Стара Загора.

17.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Катя Димитрова Добрева - прокурор в Районна прокуратура - Стара Загора.

17.3. Предоставя, на основание чл. 205, ал. 1 от ЗСВ, на Катя Димитрова Добрева - прокурор в Районна прокуратура - Стара Загора, резултатите от атестирането за запознаване.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

18. Придобиване статут на несменяемост на Катя Георгиева Стаменова-Христова - прокурор в Районна прокуратура - Сливен.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Катя Георгиева Стаменова-Христова - прокурор в Районна прокуратура - Сливен.

18.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Катя Георгиева Стаменова-Христова - прокурор в Районна прокуратура - Сливен.

18.3. ПРЕДЛАГА НА ПРОКУРОРСКАТА КОЛЕГИЯ НА ВСС, Катя Георгиева Стаменова-Христова - прокурор в Районна прокуратура - Сливен, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

18.4. ВНАСЯ предложението в заседание на Прокурорската колегия на ВСС, насрочено за 15.12.2021 г., за разглеждане и произнасяне.

19. Придобиване статут на несменяемост на Георги Филипов Харизанов - прокурор в Районна прокуратура - Пловдив.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Георги Филипов Харизанов - прокурор в Районна прокуратура - Пловдив.

19.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Георги Филипов Харизанов - прокурор в Районна прокуратура - Пловдив.

19.3. ПРЕДЛАГА НА ПРОКУРОРСКАТА КОЛЕГИЯ НА ВСС, Георги Филипов Харизанов - прокурор в Районна прокуратура - Пловдив, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

19.4. ВНАСЯ предложението в заседание на Прокурорската колегия на ВСС, насрочено за 15.12.2021 г., за разглеждане и произнасяне.

20. Придобиване статут на несменяемост на Славка Бисерова Гемишева - прокурор в Районна прокуратура – Смолян.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Славка Бисерова Гемишева - прокурор в Районна прокуратура – Смолян.

20.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Славка Бисерова Гемишева - прокурор в Районна прокуратура – Смолян.

20.3. ПРЕДЛАГА НА ПРОКУРОРСКАТА КОЛЕГИЯ НА ВСС, Славка Бисерова Гемишева - прокурор в Районна прокуратура - Смолян, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

20.4. ВНАСЯ предложението в заседание на Прокурорската колегия на ВСС, насрочено за 15.12.2021 г., за разглеждане и произнасяне.

21. Придобиване статут на несменяемост на Веселина Стоянова Стоянова - прокурор в Районна прокуратура – Стара Загора.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Веселина Стоянова Стоянова - прокурор в Районна прокуратура – Стара Загора.

21.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Веселина Стоянова Стоянова - прокурор в Районна прокуратура – Стара Загора.

21.3. ПРЕДЛАГА НА ПРОКУРОРСКАТА КОЛЕГИЯ НА ВСС, Веселина Стоянова Стоянова - прокурор в Районна прокуратура – Стара Загора, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

21.4. ВНАСЯ предложението в заседание на Прокурорската колегия на ВСС, насрочено за 15.12.2021 г., за разглеждане и произнасяне.

22. Периодично атестиране на Бойко Стелианов Василев - прокурор в Районна прокуратура – Ловеч.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Бойко Стелианов Василев - прокурор в Районна прокуратура – Ловеч.

22.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „ДОБРА“ на Бойко Стелианов Василев - прокурор в Районна прокуратура – Ловеч.

22.3. ВНАСЯ предложението в заседание на Прокурорската колегия на ВСС, насрочено за 15.12.2021 г., за разглеждане и произнасяне.

23. Периодично атестиране на Анелия Георгиева Тодорова - следовател в Следствен отдел в Специализирана прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Анелия Георгиева Тодорова - следовател в Следствен отдел в Специализирана прокуратура.

22.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Анелия Георгиева Тодорова - следовател в Следствен отдел в Специализирана прокуратура.

22.3. ВНАСЯ предложението в заседание на Прокурорската колегия на ВСС, насрочено за 15.12.2021 г., за разглеждане и произнасяне.

24. Извънредно атестиране на Христо Тодоров Колев - следовател в Следствен отдел в Софийска градска прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

24.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Христо Тодоров Колев - следовател в Следствен отдел в Софийска градска прокуратура.

24.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Христо Тодоров Колев - следовател в Следствен отдел в Софийска градска прокуратура.

24.3. ВНАСЯ предложението в заседание на Прокурорската колегия на ВСС, насрочено за 15.12.2021 г., за разглеждане и произнасяне.

*Решението е взето без участието на г-жа Наталия Василева, поради направен самоотвод.*

РАЗПРЕДЕЛЯНЕ НА ПРЕПИСКИ

25. Разпределяне и преразпределяне на преписки по открити процедури за атестиране по докладчици.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

25.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| № | Съдебен орган | Магистрат | Длъжност | Докладчик |
| 1 | РП - Ботевград | Силвия Тодорова Евстатиева | прокурор | Димитър Стефанов |
| 2 | РП - Ботевград | Теодора Йонкова Йонова | прокурор | Евгений Трифонов |
| 3 | СРП | Моника Цветанова Михайлова-Митова | прокурор | Марио Василев |
| 4 | ОП-Враца | Ивайло Ангелов Хайтов | прокурор | Огнян Дамянов |
| 5 | СлО в СП | Димитър Димитров Халачев | следовател | Лъчезар Лазаров |
| 6 | РП - Стара Загора | Кристина Найденова Куртева | прокурор | Ангелина Митова |
| 7 | РП - Пловдив | Здравена Валентинова Янева | прокурор | Галя Гугушева |
| 8 | СРП | Иван Валериев Първанов | прокурор | Димитър Стефанов |
| 9 | СлО в СП | Светлана Йорданова Стоянова - Вайзе | следовател | Преразпределяне на Стефан Петров, поради направен самоотвод на  Наталия Василева. |

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

26. Придобиване статут на несменяемост на Марин Владиславов Тодоров - прокурор в Районна прокуратура - Бургас

*След проведено гласуване с вдигане на ръка и при обявения резултат 12 гласа „за" и 0 „против"*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

26.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - Бургас, за комплексна оценка на Марин Владиславов Тодоров - прокурор в Районна прокуратура - Бургас.

26.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Марин Владиславов Тодоров - прокурор в Районна прокуратура - Бургас.

26.3. Предоставя, на основание чл. 205, ал. 1 от ЗСВ, на Марин Владиславов Тодоров - прокурор в Районна прокуратура - Бургас, резултатите от атестирането за запознаване.

27. Придобиване статут на несменяемост на Стефан Радев Радев - прокурор в Районна прокуратура - Варна.

*След проведено гласуване с вдигане на ръка и при обявения резултат 7 гласа „за" и 5 „против"*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

27.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - Варна, за комплексна оценка на Стефан Радев Радев - прокурор в Районна прокуратура - Варна.

27.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Стефан Радев Радев - прокурор в Районна прокуратура - Варна.

27.3. Предоставя, на основание чл. 205, ал. 1 от ЗСВ, на Стефан Радев Радев - прокурор в Районна прокуратура - Варна, резултатите от атестирането за запознаване.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: (п)

ОГНЯН ДАМЯНОВ